projecte-aina/catalan_government_crawling huggingface dataset:
L'Autoritat Catalana de la Competència (ACCO) ha adoptat la resolució del procediment sancionador número 75/2015, Contractació pública serveis jurídics ACC, per la qual declara que l'entitat AGM Abogados, Sede Central, SL i els advocats Miguel Huertas Montané, Manuel Troyano Tiburcio i Alfons Conesa Pagès han realitzat una conducta prohibida per l'article 1.1 de Llei 15/2007, de 3 de juliol, de defensa de la competència.
La conducta infractora ha consistit a coordinar els seus comportaments en el marc de la licitació d'un contracte administratiu de serveis promogut per l'Agència Catalana de Consum, i, en particular, per acordar els preus i les condicions tècniques i intercanviar informació sobre les ofertes a presentar a l'esmentada licitació.
Estat: Pendent de decisió judicial.
Revisió: Interposició dels recursos contenciosos administratius davant la Sala contenciosa administrativa del Tribunal Superior de Justícia de Catalunya següents:
El Tribunal Català de Defensa de la Competència de l'Autoritat Catalana de la Competència (TCDC de l'ACCO), a l'empara de:
- l'apartat a) de l'article 10.2 de la Llei de l'Autoritat Catalana de la Competència,
- l'article 54 de la Llei de defensa de la competència (LDC) i;
acorda la denegació de la mesura cautelar sol·licitada per la persona denunciant, titular d'una autoescola, en el marc del procediment sancionador núm. 23/2010 contra l'Associació d'Autoescoles de la Zona de Vilafranca i la Federació d'Autoescoles de Barcelona, que s'estava instruint davant la Direcció General de l'ACCO.
Considera que no es pot estimar que concorri el pressupòsit del periculum in mora precís per poder adoptar la mesura cautelar sol·licitada i que, la no concurrència d'aquest requisit fa innecessari detenir-se en l'anàlisi de l'últim requisit material per a l'adopció de la mesura cautelar que consisteix en l'aparença de bon dret.
El Tribunal Català de Defensa de la Competència de l'Autoritat Catalana de la Competència (TCDC de l'ACCO), a l'empara de:
- l'article 10.2 a) de la Llei 1/2009, de 12 de febrer, de l'Autoritat Catalana de la Competència;
- l'article 52 de la Llei 15/2007, de 3 de juliol, de Defensa de la Competècia; i,
- l'article 39 del Reial Decret 261/2008, de 22 de febrer, pel qual s'aprova el Reglament de defensa de la competència,
acorda la terminació convencional de l'expedient sancionador 12/2009 COL·LEGI D'ECONOMISTES DE CATALUNYA i declara vinculants els compromisos presentats pel Col·legi d'Economistes de Catalunya en els termes recollits a l'apartat 4 dels fonaments de dret d'aquesta Resolució.
L'expedient va tenir origen en la denúncia presentada per un col·legiat pel fet de considerar que el Col·legi hauria realitzat una interpretació restrictiva d'un dels requisits establerts per la Llei 22/2003, de 9 de juliol, concursal perquè un economista pugui ser nomenat administrador concursal, ja que aquesta Llei únicament exigeix com a requisit tenir una experiència professional d'almenys cinc anys d'exercici professional efectiu.
El Col·legi va proposar una sèrie de compromisos amb l'objectiu d'eliminar els requisits i/o condicions sense cobertura legal per a l'accés dels col·legiats a les llistes temàtiques previstes als annexos 1 a 5 del Reglament del TAP d'aquesta corporació, i resoldre així els efectes sobre la competència derivats de les conductes objecte de l'expedient incoat i, a més a més, que quedi suficientment garantit l'interès públic.
A la vista d'això, el TCDC de l'ACCO va considerar que els compromisos proposats eren adequats per a assolir la finalitat de la terminació convencional de l'expedient sancionador, consistent en resoldre els efectes sobre la competència derivats de les conductes objecte de l'expedient i que quedi suficientment garantit l'interès públic, ja que es garanteix l'eliminació de la restricció de la competència que en la prestació d'aquests serveis professionals comporta l'exigència col·legial de determinats requisits addicionals, que redueixen l'oferta de professionals idonis i disposats a prestar-los.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) declara que no ha quedat acreditada la realització per part del Gremi de Flequers de la Província de Barcelona d'una conducta prohibida per l'article 1.1.a) de la Llei 15/2007, de 3 de juliol, de defensa de la competència, consistent en una recomanació col·lectiva en el si d'una associació empresarial.
El TCDC de l'ACCO considera que les declaracions del president del Gremi, publicades a la versió digital del diari 'El País', pel seu contingut i el mitjà de difusió utilitzat tenen una aptitud objectivament restrictiva de la competència; no obstant això, és té en compte el fet que es tracta de declaracions aïllades realitzades en un context d'encariment generalitzat de matèries primeres i que no s'ha acreditat que les declaracions hagin estat efectuades a iniciativa del Gremi o que formin part d'una estratègia empresarial, circumstàncies que exclouen la declaració d'existència d'una conducta restrictiva de la competència.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) va declarar que el Col·legi d'Economistes de Catalunya (CEC) ha incomplert la Resolució de l'expedient número 12/2009, de 29 de juliol de 2010, que va acordar, a l'empara de l'article 52 de la Llei 15/2007, defensa de la competència, la terminació convencional de l'expedient sancionador incoat contra el CEC en base als compromisos declarats vinculants a la resolució.
L'òrgan resolutori de l'ACCO declara que el CEC va incomplir el compromís de no imposar als col·legiats nous requisits addicionals als previstos legalment o reglamentària per a participar a les llistes de professionals disposats a actuar en diferents àmbits davant les administracions i l'imposa determinades obligacions relacionades amb l'incompliment.
Resolució anul·lada per la sentència, de 5 de juny de 2014, que resol el recurs contenciós administratiu número 194/2011, interposat davant el Tribunal Superior de Justícia de Catalunya pel Col·legi d'Economistes de Catalunya.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) declara la comissió per part de l'associació empresarial Anagrual Catalunya d'una infracció establerta a l'article 1.1.a) de la Llei 16/1989, de 17 de juliol, de defensa de la competència, consistent en una recomanació col·lectiva concretada en l'elaboració i posterior distribució entre els seus associats d'unes llistes de preus dels serveis de grues sobre camió i autopropulsades, i d'unes condicions comercials que haurien de poder pactar lliurement les parts.
Així mateix, l'òrgan resolutori acorda intimar l'entitat infractora per a que s'abstingui en el futur de realitzar conductes similars i li imposa una sanció de multa.
Resolució confirmada íntegrament per la sentència, de 27 de setembre de 2013, de la Sala contenciosa administrativa del Tribunal Superior de Justícia de Catalunya, que desestima el recurs contenciós administratiu núm. 254/2011, interposat per l'Associació Catalana de Grues (Anagrual Catalunya).
El Tribunal Català de Defensa de la Competència de l'Autoritat Catalana de la Competència (TCDC de l'ACCO) va considerar el Col·legi d'Economistes de Catalunya com a responsable de la infracció tipificada a l'apartat c) de l'article 62.4 de la Llei 15/2007, de 3 de juliol, de defensa de la competència, pel incompliment dels compromisos declarats vinculants per al Col·legi a la resolució de terminació convencional de l'expedient sancionador número 12/2009 Col·legi d'Economistes de Catalunya, consistents a eliminar o modificar aquelles disposicions de la normativa col·legial que establien requisits i/o condicions no previstos legalment o reglamentàriament per accedir a les llistes de professionals disposats a actuar en diferents àmbits davant les administracions.
Resolució anul·lada per la sentència del Tribunal Superior de Justícia de Catalunya, de 5 de juny de 2014, dictada en el recurs contenciós administratiu número 371/2011, interposat pel Col·legi d'Economistes de Catalunya.
Lòrgan de resolució de l'Autoritat Catalana de la Competència (TCDC de l'ACCO) ha acordat declarar la comissió per part de l'Associació Professional de Guies de Turisme de Catalunya d'una conducta constitutiva d'una infracció de l'article 1.1, apartat a) de la Llei de defensa de la competència, consistent en una recomanació col·lectiva concretada en l'elaboració, aprovació, distribució i propiciació de l'aplicació d'unes llistes de preus i d'unes condicions comercials per a la prestació del servei de guia de turisme que haurien de ser pactades lliurament per les parts.
Resolució anul·lada parcialment (respecte de l'import de la sanció de multa imposada a l'Associació Professional de Guies de Turisme de Catalunya) per la sentència del Tribunal Superior de Justícia de Catalunya, de 2 de maig de 2014 (recurs contenciós administratiu número 141/2012).
El Tribunal Català de Defensa de la Competència de l'Autoritat Catalana de la Competència (TCDC de l'ACCO) declara que Aeropuertos Españoles y Navegación Aérea (AENA), ha realitzat una conducta explotadora de la seva posició dominant respecte les condicions d'ús dels carrils d'accés i els punts de parada per a l'encotxament i el desencotxament dels clients dels aparcaments per a estades llargues, de les terminals T1 i T2 de l'aeroport de Barcelona i, en conseqüència, ha infringit l'article 2.2, apartats c) i d) de la Llei de defensa de la competència.
Resolució anul·lada parcialment per la Sentència, de 10 de juny de 2014, que resol el recurs contenciós administratiu número 246/2011 interposat davant el Tribunal Superior de Justícia de Catalunya per AENA AEROPUERTOS SA.
La sentència estima el recurs exclusivament respecte de la quantia de la multa imposada per la resolució objecte de recurs.
Lòrgan resolutori de l'Autoritat Catalana de la Competència (TCDC de l'ACCO) acorda instar la incoació d'un expedient sancionador contra el CATSALUT, l'ICS i tres ortopèdies de la província de Tarragona per considerar que hi ha indicis d'infracció de l'article 1 de la Llei 15/2007, de 3 de juliol, de defensa de la competència, per la presumpta existència d'un acord tàcit entre diversos metges i les ortopèdies que té per objecte dirigir els pacients a l'hora de seleccionar l'ortopèdia que els ha de dispensar el producte ortoprotètic prescrit.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) declara la comissió per part del Col·legi de Notaris de Catalunya d'una infracció de l'article 1.1 de la Llei 16/1989, de 17 de juliol, de defensa de la competència, consistent en l'adopció d'unes decisions en forma d'acords de la seva Junta directiva, d'establiment d'un sistema de torn de repartiment de documents entre notaris i d'un mecanisme de compensació d'honoraris per a l'atorgament o la intervenció de determinats documents.
La conducta imputada suposa un repartiment de mercat i, en particular, d'ingressos entre notaris, amb capacitat d'alterar el mercat de la prestació de serveis de la fe pública notarial a Catalunya.
L'òrgan resolutori de l'ACCO acorda intimar el Col·legi de Notaris de Catalunya per a que s'abstingui en el futur de realitzar conductes similars i l'imposa una sanció de multa.
Resolució confirmada íntegrament per la sentència, ferma, de 25 de maig de 2014, del Tribunal Superior de Justícia de Catalunya, que resol el recurs contenciós administratiu núm. 18/2012, interposat pel Col·legi de Notaris de Catalunya.
L'òrgan resolutori de l'Autoritat Catalana de la Competència acorda declarar que el Col·legi Oficial de Gestors Administratius de Catalunya i Gestores 1880 SAU han incomplert la mesura cautelar ordenada a la resolució del TCDC de l'ACCO de 9 d'agost de 2011, de l'expedient MC 4/2011 - COL·LEGI OFICIAL DE GESTORS ADMINISTRATIUS DE CATALUNYA (COGAC), consistent a atorgar a un col·legiat l'accés a la plataforma A9 per a la realització de tràmits telemàtics amb la Prefectura de Trànsit.
La sentència d'11 de maig de 2015 del Tribunal Superior de Justícia de Catalunya del recurs contenciós administratiu número 263/2012, interposat pel Col·legi Oficial de Gestors Administratius de Catalunya i Gestores 1880, SAU, ha estimat parcialment el recurs tot anul·lant la resolució.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) declara la comissió per part de cinc centres de reconeixement mèdic del municipi de Girona d'una infracció establerta a l'article 1.1.a) de la Llei 15/2007, de 3 de juliol, de defensa de la competència, consistent a haver dut a terme una pràctica concertada de fixació dels preus dels certificats mèdics per a l'obtenció o renovació de permisos i llicències, com ara, els permisos de conducció dels grups 1 i 2.
Així mateix, l'òrgan resolutori acorda intimar els centres de reconeixement mèdic infractors per a que s'abstinguin en el futur de realitzar conductes similars i els imposa una sanció de multa.
Revisió: El Tribunal Superior de Justícia de Catalunya ha acordat l'arxivament de les actuacions en el recurs contenciós administratiu número 386/2011, interposat per Servi-Tràfic SCP.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) ha declarat que el Col·legi de Periodistes de Catalunya i la Unió de Professionals de la Imatge i la Fotografia de Catalunya (UPIFC- Sindicat de la Imatge) han infringit l'article 1.1.a) de la Llei 15/2007, de 3 de juliol, de defensa de la competència.
Les conductes infractores han consistit a la realització de recomanacions col·lectives concretades en l'elaboració i la difusió d'unes llistes de preus i de condicions comercials per a la prestació de serveis professionals relacionats amb el periodisme, la imatge i la fotografia a Catalunya.
La sentència del recurs contenciós administratiu número 220/2012, interposat davant el Tribunal Superior de Justícia de Catalunya per la Unió de Professionals de la Imatge i la Fotografia de Catalunya-Sindicat de la Imatge, ha anul·lat parcialment la resolució.
L'òrgan resolutori de l'Autoritat Catalana de la Competència acorda declarar la comissió per part de la Federació d'Autoescoles de Barcelona i de l'Associació d'Empresaris d'Autoescoles de la Zona de Vilafranca del Penedès d'una infracció de l'article 1.1 de la Llei 16/1989, de 17 de juliol, de Defensa de la Competència, consistent en una decisió col·lectiva concretada en l'exigència a les autoescoles de donar-se d'alta a l'Associació i a la Federació per tal de poder accedir als terrenys de les pistes de pràctiques, ubicades a la zona esportiva del municipi de Vilafranca del Penedès, destinades a l'ensenyament per a l'obtenció del permís de conducció.
Així mateix, s'imputa a l'Associació la realització d'una conducta infractora, contrària a l'article 1.1 de la Llei 16/1989, de 17 de juliol, per adoptar una decisió col·lectiva d'increment no justificat de la quota d'accés a l'Associació.
La part dispositiva de la resolució imposa a l'Associació i a la Federació una sanció de multa per la realització de les conductes infractores i els imposa l'obligació de supressió del requisit de pertànyer a la Federació per a tenir accés a les pistes de pràctiques; així mateix, es disposa que l'Associació ha de fixar una quota d'entrada proporcional als costos d'inversió i manteniment de les pistes de pràctiques, sempre que no siguin coberts amb els ingressos procedents dels drets d'examen.
Estat: Resolució anul·lada totalment per les sentències del Tribunal Superior de Justícia de Catalunya de 27 de febrer de 2015 (Recurs núm. 144/2012, Federació d'Autoescoles de Barcelona) i de 31 de març de 2015 (Recurs núm. 152/2012, Associació d'Empresaris d'Autoescoles de la Zona de Vilafranca del Penedès).
Consulteu la SENTÈNCIA del Recurs núm. 144/2012.
Consulteu la SENTÈNCIA del Recurs núm. 152/2012.
L'òrgan resolutori de l'Autoritat Catalana de la Competència (TCDC de l'ACCO) declara acreditada l'existència d'una conducta prohibida per l'article 1.1.a) de la Llei 15/2007, de 3 de juliol, de defensa de la competència, imputable als òrgans del Col·legi Oficial de Protètics Dentals de Catalunya (COPDEC) consistent a l'emissió d'unes declaracions que desaconsellen la importació o subcontractació del procés de fabricació de pròtesis dentals a països extracomunitaris i que són constitutives d'una recomanació col·lectiva restrictiva de la competència.
El TCDC de l'ACCO manifesta que l'actuació dels col·legis professionals està sotmesa totalment a la normativa de defensa de la competència, sigui quina sigui la naturalesa pública o privada de les seves funcions i considera que l'actuació de COPDEC constitueix una recomanació col·lectiva prohibida per la Llei 15/2007, ja que en diversos moments i per diferents mitjans el Col·legi expressa una posició contrària a la importació i/o subcontractació de pròtesis dentals a països extracomunitaris i adreça als col·legiats una pauta comuna d'actuació dirigida a evitar el comerç de pròtesis dentals amb països tercers, fet que clarament pot limitar la competència en el mercat.
La Resolució disposa l'arxivament de les actuacions iniciades contra l'Ajuntament de Naut Aran en virtut de la denuncia contra l'entitat municipal amb motiu de l'aprovació de l'Ordenança reguladora de l'activitat de l'ensenyament de l'esquí en totes les seves modalitats als monts comunals de l'Ajuntament de Naut Aran, que conté restriccions a la competència analitzades a l'Informe de regulació IR 6/2010.
L'òrgan resolutori remarca, en relació als fets denunciats, que l'origen de la situació rau en l'aprovació d'una ordenança com a manifestació de l'exercici de la potestat reglamentària municipal i que l'Ajuntament de Naut Aran no ha actuat com a operador econòmic, fet que exclou l'aplicació a la conducta de les prohibicions establertes a la Llei 15/2007, de 17 de juliol, de defensa de la competència.
L'òrgan resolutori de l'Autoritat Catalana de la Competència recorda que el desenvolupament de les activitats econòmiques, com ara l'ensenyament de l'esqui, s'ha de desenvolupar en un entorn econòmic competitiu i que les actuacions normatives o administratives han d'evitar la introducció de restriccions injustificades a la competència.
La resolució declara la procedència de l'arxivament de les actuacions seguides com a conseqüència de la denuncia presentada contra la Societat General d'Aigües de Barcelona (AGBAR) per la realització de suposades conductes prohibides pels articles 1 i 2 de la Llei 15/2007, de 18 de juliol, de defensa de la competència, consistents en conductes col·lusòries i d'explotació abusiva de la posició de domini en la prestació del servei d'abastament d'aigua a domicili.
L'òrgan de resolució de l'ACCO ha acordat l'arxivament de l'assumpte, per no apreciar l'existència d'indicis d'infracció de la Llei de defensa de la competència, en relació amb la suposada negativa del Col·legi d'Agents de la Propietat Immobiliària de Tarragona d'inscriure un agent de la propietat immobiliària col·legiat, a les llistes de perits disposats a actuar davant l'Administració de Justícia mitjançant designació judicial (article 341 de la Llei d'enjudiciament civil), pel fet de no ser membre del esmentat col·legi.
L'òrgan de resolució de l'Autoritat Catalana de la Competència (ACCO) acorda l'arxivament de la denuncia contra l'Ajuntament de Torredembarra (Tarragona) i l'entitat concessionària del servei municipal de distribució i abastament d'aigua potable (SOREA) per no haver observat l'existència d'indicis d'infracció de la Llei de defensa de la competència.
L'òrgan resolutori de l'Autoritat Catalana de la Competència ha adoptat la resolució d'arxivament de l'assumpte núm. 61/2014 EMPRESA PLANA - 2, per considerar que les conductes denunciades en l'àmbit del transport de viatgers per carretera amb prestació de serveis turístics no distorsionen significativament les condicions de competència, amb afectació de l'interès públic, a l'efecte de l'aplicació de la Llei de defensa de la competència.
L'ACCO ha adoptat la resolució d'arxivament de l'assumpte núm. 50/2012 CONFRARIA DE PESCADORS L'AMETLLA DE MAR-2, per no haver observat indicis d'infracció de la Llei de defensa de la competència en les conductes denunciades, consistents a exigir a determinades empreses del sector pesquer l'adscripció a la Confraria per a operar al seu àmbit territorial d'actuació i la realització de determinats actes de denigració i boicot, actuacions que no han tingut la capacitat de distorsionar les condicions de competència en el mercat amb afectació de l'interès públic.
L'òrgan de resolució de l'ACCO ha adoptat la resolució del procediment sancionador número 57/2014, Fisiogestión, per la qual declara que les empreses Fisioteràpia SA, Centre d'Accidents Laborals i Rehabilitació Gramenet, SL, Centre de Rehabilitació L'Eivax, SA i Iriteb, SA han infringit l'article 1.1.c) de la Llei de defensa de la competència.
La conducta infractora ha consistit en el repartiment del mercat, utilitzant com a instrument la constitució d'una unió temporal d'empreses (UTE), en l'àmbit de la licitació de determinats lots de la contractació pública de la prestació de serveis de rehabilitació física i logopèdia, del Servei Català de la Salut, per al 2012.
Estat: pendent de decisió judicial
Revisió: contra la resolució s'han interposat davant el Tribunal Superior de Justícia de Catalunya els recursos contenciosos administratius següents:
El Tribunal Català de Defensa de la Competència de l'ACCO ha adoptat la resolució del procediment sancionador 60/2014, Autoescoles de Terrassa, per la qual declara que divuit autoescoles han dut a terme una pràctica concertada consistent en acordar els preus de l'ensenyament per a l'obtenció del permís de conducció B en el municipi de Terrassa, conducta que constitueix una infracció de l'article 1 de la Llei de Defensa de la Competència (LDC).
Revisió: La sentència de 29 de març de 2019 de la Sala contenciosa administrativa del Tribunal Superior de Justícia de Catalunya ha desestimat el recurs núm. 233/2016, interposat per Autoescola Matadepera SL.
En el marc del procediment sancionador 78/2016 Taxímetres, l'empresa Catalana del Taxímetro SL, que opera en l'àmbit de la distribució i reparació de taxímetres, ha sol·licitat l'adopció d'una mesura cautelar a l'empara de l'article 54 de la Llei 15/2007, de 3 de juliol, de defensa de la competència, consistent a requerir les empreses denunciades, Interfacom SA i Masterclas SA, el cessament immediat de la conducta presumptament infractora de manera que es garanteixi el subministrament als distribuïdors independents de productes fabricats per Interfacom.
L'òrgan de resolució de l'ACCO acorda denegar la mesura cautelar sol·licitada.
L'òrgan de resolució de l'ACCO declara que el Consell de Col·legis de Veterinaris de Catalunya (CCVC) i el Col·legi Oficial de Veterinaris de Barcelona (COVB) han infringit l'article 1.1.a) de la Llei 15/2007, de 3 de juliol, de defensa de la competència, per haver restringit injustificadament l'exercici de la professió veterinària respecte la participació dels veterinaris a campanyes d'identificació i/o esterilització d'animals de companyia, l'ús de documents sanitaris animals no editats pel CCVC i el registre del passaport d'animals a l'Arxiu d'Identificació d'Animals de Companyia (AIAC).
Estat: Resolució anul·lada parcialment
Revisió: contra la resolució s'han interposat davant el Tribunal Superior de Justícia de Catalunya (TSJC) els recursos contenciosos administratius següents:
L'òrgan de resolució de l'Autoritat Catalana de la Competència (ACCO) declara que les empreses Electricidad Boquet SL, Electricidad Pascual de Diego SL, Electricidad Llano SL, per una banda i Electricidad Boquet SL i Alumbrados Viarios SA, per l'altre, han infringit l'article 1.1.a) de la Llei de defensa de la competència, per la coordinació dels seus comportaments en la licitació de contractes relacionats amb el servei d'enllumenat públic de diversos municipis de Catalunya.
Estat: Resolució anul·lada parcialment.